Hierdie gemors pla | Netwerk24
Hierdie gemors pla
Sedert die munisipaliteit verlede jaar Nantesstraat geplavei en randstene hier by Commercialstraat vervang het, lê die ou randstene steeds op die sypaadjie wat nou ’n lekker kuierplek vir dronk bergies geword het.
Nie net is die hoop randstene onaansienlik vir ons wat hier woon nie, maar die gesuip wat daar plaasvind lei tot allerhande probleme hier in ons buurt.
Ons het al hoeveel keer gevra dat die stene verwyder word, maar steeds word niks hieraan gedoen nie.
Dit raak nou heeltemal onaanvaarbaar dat ons as huiseienaars en belastingbetalers in die Paarl se geld net gevat word, maar ons kry basies niks in ruil daarvoor nie.
Is daar nie ’n belastingbetalersvereniging aan wie ons eerder ons belastinggeld kan betaal wat dan sal toesien dat dit op die regte plekke bestee word nie?
Of moet ons maar net aanhou gee aan die “gryspaleis” wat ons geld elders uitgee?